Diari Oficial de la Generalitat Valenciana


Sumari del DOGV 8283, del 27-04-2018 (2018/3476)

RESOLUCIÓ de 20 de març de 2018, de la Conselleria d'Educació, Investigació, Cultura i Esport, per la qual es concedeix l'autorització d'obertura i funcionament al centre docent privat de nova creació d'ensenyances esportives denominat AFENTD, a Alacant.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8283

Data del DOGV
:   27-04-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/3476


Data del document
:   20-03-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 20 de març de 2018, de la Conselleria d'Educació, Investigació, Cultura i Esport, per la qual es concedeix l'autorització d'obertura i funcionament al centre docent privat de nova creació d'ensenyances esportives denominat AFENTD, a Alacant. [2018/3476]  
L'expedient número 2015/618 ha sigut iniciat a instància de l'Associació AFENTD, en sol·licitud d'autorització per a l'obertura i funcionament d'un centre docent privat de nova creació d'ensenyances esportives denominat AFENTD, a Alacant.  
La Direcció General de Centres i Personal Docent va emetre l'informe favorable de 12 d'abril de 2016, respecte a la proposta d'instal·lacions i ús educatiu dels espais reflectits en la documentació tècnica presentada, ja que compleix els requisits establits en la normativa corresponent.  
Vista la proposta de la direcció territorial competent en matèria educativa, que inclou l'informe de la Unitat Tècnica de Construccions, respecte a les instal·lacions.   
El centre AFENTD, estarà ubicat en les instal·lacions del centre privat d'Educació Infantil, Primària i Secundària Don Bosco-Salesiano, codi 42672856, havent d'impartir les seues ensenyances en horari compatible amb el dit centre.  
Vist l'informe favorable de la inspecció educativa, respecte a la compatibilitat horària de funcionament i objectius, continguts i criteris d'avaluació, de conformitat amb la normativa aplicable. Així mateix, consta el compromís de la titularitat del centre de presentar la relació del professorat i titulacions respectives, abans de l'inici del curs escolar, de conformitat amb la legislació aplicable.  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació; el Reial decret 332/1992, de 3 d'abril, sobre autoritzacions de centres docents privats per a impartir ensenyances de règim general no universitàries; el Reial decret 1363/2007, de 24 d'octubre, que estableix l'ordenació general de les ensenyances esportives de règim especial i el Reial decret 320/2000, de 3 de març, que estableix els títols de Tècnic Esportiu i Tècnic Esportiu Superior en les especialitats de Futbol i Futbol Sala, que regula els requisits mínims dels centres de formació dels tècnics d'aquestes especialitats.  
Vista la proposta del director general de Centres i Personal Docent, de conformitat amb aquesta; en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport,i en virtut de la delegació establida en la Resolució de 26 d'octubre de 2016, resolc:   
  
  
Primer  
Autoritzar l'obertura i funcionament del centre docent privat de nova creació que a continuació s'indica, atenent les característiques, ensenyances i capacitat màxima que s'assenyalen.  
Codi del centre: 39874924.  
Denominació genèrica del centre: centre privat d'ensenyances esportives.  
Denominació específica del centre: AFENTD.  
Titular: Associació AFENTD.  
Domicili: Avinguda Vicente Blasco Ibáñez, número 1.  
Localitat: Alacant 03013.  
Província: Alacant.  
Ensenyances i capacitat màxima que s'autoritzen:  
Ensenyances esportives de grau mitjà:  
2 cicles inicials i 2 cicles finals de Futbol (codi de l'ensenyança 42322734647) amb 15 llocs escolars cada cicle (60 llocs escolars).  
  
1 cicle inicial i 1 cicle final de Futbol Sala (codi de l'ensenyança 02802622518) amb 15 llocs escolars cada cicle (30 llocs escolars).  
  
Ensenyances esportives de grau superior:  
2 cicles de grau superior de Futbol (codi de l'ensenyança 35696337681) amb 15 llocs escolars cada cicle (30 llocs escolars).  
  
1 cicle de grau superior de Futbol Sala (codi de l'ensenyança 35623461895) amb 15 llocs escolars.  
  
Segon  
El centre haurà de presentar la relació del professorat i les titulacions adequades als ensenyaments que s'autoritzen, davant de la direcció territorial corresponent, per a la seua aprovació abans de l'inici de les activitats educatives, amb un informe previ favorable de la inspecció educativa.   
  
Tercer  
El centre autoritzat d'ensenyances esportives AFENTD, d'Alacant, s'adscriu al centre públic de Formació Professional Complex Educatiu de Cheste, a efectes acadèmics i administratius.  
  
Quart  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quint  
La present resolució tindrà efectes des de la data en què es dicta, no obstant això, els seus efectes acadèmics s'entenen referits al curs escolar 2018-2019.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques (BOE 236, de 2.10.2015) i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, de 14.07.98), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per als interessats que no siguen objecte de notificació, els terminis començaran a comptar l'endemà de la seua publicació en el Diari Oficial de la Generalitat Valenciana.   
  
València, 20 de març de 2018.- El conseller d'Educació, Investigació, Cultura i Esport, p. d. (R 26.10.2016), el secretari autonòmic d'Educació i Investigació: Miguel Soler Gracia.